LIETUVOS RESPUBLIKOS

KRAŠTO APSAUGOS SISTEMOS ORGANIZAVIMO IR KARO TARNYBOS ĮSTATYMO NR. VIII-723 20 straipsnio PAKEITIMO

ĮSTATYMAS

2020 m. d. Nr.
Vilnius

1 straipsnis. 20 straipsnio pakeitimas

Papildyti įstatymo 20 straipsnį 17 dalimi:

„17. Akademija, kartu su bendrojo ugdymo (antros dalies pagrindinio ir vidurinio) programas vykdančiomis mokyklomis gali vykdyti mokinių neformaliojo švietimo, papildančio formalųjį švietimą, programas, ugdančias fizines galias ir asmens vertybines orientacijas, leidžiančias tapti aktyviu visuomenės nariu, savarankišku, atsakingu, disciplinuotu, patriotiškai nusiteikusiu žmogumi, užtikrinant asmenybės saviraiškos poreikius. Bendrojo ugdymo mokykla atrenkama pagal krašto apsaugos ministro patvirtintus mokinių pasiekimo ir pažangos kriterijus.“

2. Papildyti įstatymo 20 straipsnį 18 dalimi:

„18. Mokinių priėmimo sąlygas mokytis pagal neformaliojo švietimo programas nustato Akademijos viršininkas, kartu su formalųjį švietimą vykdančia mokykla. Mokinių, priimtų mokytis pagal neformaliojo švietimo programas, skaičius negali būti didesnis nei 24.“

3. Papildyti įstatymo 20 straipsnį 19 dalimi:

„19. Pagal neformaliojo švietimo programą Akademijoje besimokantys mokiniai mokslo metų metu aprūpinami:

1) maistu, patenkinančiu vaikų maisto medžiagų fiziologinius poreikius, ugdant sveikos mitybos įgūdžius, pagal Lietuvos Respublikos Vyriausybės ar jos įgaliotos institucijos rekomenduojamas normas, atsižvelgiant į vaikų amžiaus grupes;

2) gyvenamąja patalpa, atitinkančia higienos normų reikalavimus bei apgyvendinimo paslaugų sveikatos saugos reikalavimus;

3) standartizuota apranga (uniforma), skirta ugdyti mokinių pagarbą ir elgesio kultūrą.“

2 straipsnis. Įstatymo įsigaliojimas

Šis įstatymas įsigalioja 2021 m. rugsėjo 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Projektą teikia

Seimo nariai

Jonas Jarutis

Arūnas Gumuliauskas